PRAVILA NAGRADNE IGRE ASA BANKA DIONIČKO DRUŠTVO SARAJEVO

«Bh. avantura uz ASA Banka i Mastercard®»

Na osnovu Zakona o igrama na sreću („Službene novine Federacije BiH“, br. 48/15 i 60/15), kao i pravilnika o sadržaju pravila, uslovima i načinu priređivanja nagradnih igara, Službene novine Federacije BiH br. 30/16., Via Media d.o.o. Sarajevo donosi:

# PRAVILA NAGRADNE IGRE

# **1. ORGANIZATOR**

# Nagradnu igru «ASA Banka i Mastercard®» organizira i provodi Organizator – Via Media d.o.o. Sarajevo, sa sjedištem: Vrbaska 1, 71 000 Sarajevo, Bosna i Hercegovina (u daljem tekstu Organizator), PDV broj: 200107540001; ID: 4200107540001.

**2. SISTEM I TRAJANJE NAGRADNE IGRE**

Nagradna igra počinje 15.06. i traje do 31.07.2019. godine.

Nakon svake obavljene transakcije u Bosni i Hercegovini u minimalnom iznosu od 50,00 KM (slovima: pedeset konvertibilnih maraka) Korisnik kartice ostvaruje 1 (jedan) bod.

Nakon svake obavljene (izvršene) transakcije u inostranstvu u minimalnom iznosu od 50,00 KM (slovima: pedeset konvertibilnih maraka), Korisnik kartice ostvaruje 2 (dva) boda.

Ostvareni bod je pravo korisnika kartice za ulazak u jedinstvenu bazu podataka na osnovu koje će se vršiti kompjutersko izvlačenje dobitnika.

(Primjer 1: Korisnik kartice koji je u periodu nagradne igre izvršio tri transakcije u minimalnom iznosu od 50,00 KM, dobio je tri boda, odnosno tri puta ulazi u bazu podataka za izvlačenje nagrade.

Primjer 2: Korisnik kartice koji je u periodu nagradne igre izvršio tri transakcije u minimalnom iznosu od 50,00 KM u inostranstvu, dobio je 6 bodova, odnosno 6 puta ulazi u bazu podataka za izvlačenje nagrade).

Svaki klijent koji u periodu trajanja nagradne igre ugovori Mastercard® Standard Revolving kreditnu karticu i napravi minimalno jednu transakciju u bilo kom iznosu, ulazi automatski u nagradnu igru sa 6 (šest) bodova.

U nagradnu igru ne ulaze transakcije isplate gotovine na bankomatima, u bankama i poštama u zemlji i inostranstvu, te upisnine, članarine i druge naknade koje Banka obračunava za kartice.

Ulazak u jedinstvenu bazu podataka je automatiziran, te za sudjelovanje u nagradnoj igri nije potrebna nikakva dodatna registracija.

## U slučaju da Korisnik kartice ne želi sudjelovati u nagradnoj igri ili ne želi da njegovi lični podaci budu objavljeni u dijelu ovih Pravila pod naslovom „Obaviještavanje dobitnika i uručenje nagrada“, treba o tome, zaključno s danom 20.06.2019. godine, dostaviti pisanu obavijest na adresu ASA Banka d.d. Sarajevo, Trg međunarodnog prijateljstva 25 (Odjel za marketing i komunikacije), sa naznakom ˝Za nagradnu igru˝.

## Istekom ovog roka smatrat će se da korisnik Mastercard® Standard Revolving kartice pristaje na sudjelovanje u nagradnoj igri, kao i da pristaje da njegovi lični podaci budu objavljeni, te da prihvata prava i obaveze iz ovih Pravila.

Korisnici Mastercard® Standard Revolving kartica ulaze u jedinstvenu bazu podataka na osnovu kojeg će se vršiti kompjutersko izvlačenje dobitnika po principu slučajnog odabira iz liste Korisnika kartica koji su stekli pravo sudjelovanja u nagradnoj igri.

Banka prilikom izvlačenja uzima u obzir sve transakcije kupovine izvršene u razdoblju od početka nagradne igre zaključno s danom 31.07.2019. godine.

Dobitnici će biti izvučeni automatski, slučajnim kompjuterskim odabirom. Izvlačenje će nadgledati tročlana komisija koju odabere Organizator. Odluka komisije je konačna i obavezujuća i neće biti dozvoljena dalja korespondencija.

Na izvlačenju će biti izvučena ukupno 8 dobitnika. Osim dobitnika, komisija će izvući i 8 alternativnih dobitnika, što će biti konstatovano zapisnički.

Tokom izvlačenja nagrada biće sačinjen zapisnik koji će sadržavati ime i prezime dobitnika, datum rođenja, broj kartičnog računa, adresu i mjesto prebivališta, te broj telefona.

**3. PODRUČJE ORGANIZIRANJA I PROVOĐENJA NAGRADNE IGRE**

Nagradna igra se organizira i provodi na području Federacije Bosne i Hercegovine.

**4. PRAVO NA UČEŠĆE**

U nagradnoj igri mogu učestvovati svi korisnici Mastercard® Standard Revolving kartica u izdanju ASA Banka d.d. Sarajevo, a koji u periodu trajanja nagradne igre, tj. od 00:00 sati 15.06. do 24:00 sati 31.07.2019. godine putem Mastercard® Standard Revolving naprave minimalno jednu kupovinu navedenim karticama u iznosu jednakom ili većem od 50,00 KM, na bilo kojem prodajnom mjestu u Bosni i Hercegovini ili inostranstvu ili ugovore Mastercard® Standard Revolving kreditnu karticu u skladu sa članom 2. ovih pravila.

Pravo učešća nemaju zaposlenici Organizatora ASA Banka d.d. Sarajevo, partnera koji direktno učestvuju u ovoj nagradnoj igri, kod nezavisnih partnera, u marketinškim agencijama uključenim u ovu promociju, kao ni uži članovi njihovih porodica.

Učesnici će o nagradnoj igri biti obaviješteni putem sredstava javnog informisanja, u skladu sa komunikacijskim planom ove nagradne igre.

**5. SVRHA ORGANIZIRANJA NAGRADNE IGRE**

Svrha nagradne igre je promocija Mastercard® kartica u izdanju ASA Banka d.d. Sarajevo.

**6. OBAVJEŠTAVANJE DOBITNIKA I URUČENJE NAGRADA**

6.1. Svi dobitnici nagrada bit će obaviješteni telefonskim ili pisanim putem najkasnije u roku od 3 (tri) dana od dana izvlačenja. Ukoliko ne bude moguće kontaktirati dobitnika nagrade u roku od 7 (sedam) dana od dana izvlačenja, na osnovu kontakt podataka koje Banka ima o dobitniku, isti gubi nagradu, a obavještavaju se alternativni dobitnici u narednih 2 dana.

6.2. Organizator nagradne igre određuje mjesto i način preuzimanja nagrada.

6.3. Porez na dohodak snosi dobitnik nagradne.

6.4. Učesnici mogu biti pozvani da učestvuju u javnim događajima. Učesnici i pobjednici u nagradnoj igri prihvataju uslov da imena pobjednika, njihova adresa i fotografija mogu biti korišteni i objavljivani kao foto, audio i videomaterijal od strane Organizatora.

Učestvovanjem u nagradnoj igri učesnici daju dozvolu Organizatoru da koristi njihova imena i/ili ličnost radi reklame ili prodaje bez dodatne kompenzacije. Trenutkom preuzimanja nagrade prestaju sve obaveze Banke prema dobitniku, te time nagradna igra završava.

Korisnici kartica koji budu izvučeni kao dobitnici biće im omogućeno da potpišu saglasnost za korištenje ličnih podataka u nagradnoj igri, te da njihovi lični podaci budu objavljeni u dijelu ovih Pravila pod naslovom „Obaviještavanje dobitnika i uručenje nagrada”.

Rezultati nagradne igre biti će objavljeni u jednim dnevnim novinama na području Federacije Bosne i Hercegovine, te na web stranici [www.asabanka.ba](http://www.asabanka.ba) najkasnije 8 dana od dana izvlačenja uz pisanu saglasnost dobitnika za objavu ličnih podataka.

Izvlačenje dobitnika nagrada obavit će se 05.08.2019. u prostorijama ASA Banka d.d. Sarajevo.

**7. NAGRADE I PRIBLIŽNE MALOPRODAJNE VRIJEDNOSTI NAGRADA U FBIH**

Ukupna vrijednost nagradnog fonda iznosi 6.669,00 KM (sa PDV-om).

Učesnici nagradne igre u prilici su osvojiti kako slijedi:

|  |  |  |  |
| --- | --- | --- | --- |
| Kategorija i opis nagrade | Broj nagrada | Pojedinačna vrijednost u KM bez PDV-a | Pojedinačna vrijednost u KM sa PDV-om |
| Vikend Relax paket za dvoje u Etno selu Stanišići (dva noćenja, za dvije osobe, prevoz uključen) | 2 | 2 x 600,00 | 2 x 702,00 |
| Vikend za dvoje u Etno selu Čardaci (dva noćenja, za dvije osobe, prevoz uključen) | 2 | 2 x 700,00 | 2 x 819,00 |
| Etno-gastronomski vikend za dvoje u Etno selu Herceg (dva noćenja, za dvije osobe, prevoz uključen) | 2 | 2 x 750,00 | 2 x 877,50 |
| Vikend za dvoje u hotelu Opal uz rafting na Uni, Štrbački Buk – Lohovo (dva noćenja, za dvije osobe, prevoz uključen) | 2 | 2 x 800,00 | 2 x 936,00 |
|  | | Ukupna vrijednost fonda nagrada u KM sa PDV-om | 6.669,00 |

Dobitnik dobivenu nagradu ne može mijenjati za drugu nagradu ili za novac. Dobitnik nagradu ne može prenositi na treća lica. Broj nagrada je ograničen i ni u kojem slučaju neće biti dodijeljeno više nagrada nego što je predviđeno ovim Pravilima.

Nagrade je moguće iskoristiti do 01.10.2019. godine, a u zavisnosti od raspoloživosti smještajnih kapaciteta navedenih ugostiteljskih objekata.

**8. OBJAVA PRAVILA**

Svi učesnici nagradne igre saglasni su sa pravilima nagradne igre koja će biti objavljena u najmanje jednim dnevnim novinama na području Federacije BiH po dobijanju saglasnosti Federalnog Ministarstva finansija.

**9. RJEŠAVANJE SPOROVA**

Svi eventualni sporovi između Organizatora i učesnika u ovoj nagradnoj igri će se rješavati sporazumno, a u slučaju da se nastali spor ne može riješiti sporazumno određuje se nadležnost suda u Sarajevu.

**10. POREZ, ZAMJENA, PRIJENOS I ODGOVORNOST U VEZI S NAGRADOM**

Organizator je dužan utvrditi poreznu osnovicu od vrijednosti nagradnog fonda i izvršiti uplate u skladu sa

Zakonam o igrama na sreću („Službene novine Federacije BiH“, br. 48/15 i 60/15).

Dobitnik nagrade se smatra obaveznim izmiriti obaveze utvrđene Zakonom o porezu na dohodak („Službene novine FBiH“, br. 35/08). Nije dozvoljena nikakva zamjena nagrade njenom vrijednošću u novcu. Nagrade se ne mogu prenijeti niti ustupiti drugima.

**11. OTKAZIVANJE**

Organizator, po ovlaštenju ASA Banka d.d. Sarajevo, zadržava pravo prekida nagradne igre uz obavezu prethodne najave putem sredstava informisanja, te bez bilo kakvih drugih obaveza prema učesnicima nagradne igre.

**12. ZVANIČNA PRAVILA NAGRADNE IGRE**

Učešćem u nagradnoj igri učesnici prihvaćaju navedena zvanična pravila.

Odluke Organizatora donesene prema Pravilima o provođenju nagradne igre konačne su i obavezujuće za sve učesnike.

Rješenjem Federalnog ministarstva finansija, broj xxxxxxxxx od xx.xx.2019.